**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՕԳՈՍՏՈՍԻ 20-Ի N 1368-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

1. **Ընթացիկ իրավիճակը և իրավական ակտի ընդունման անհրաժեշտությունը**

Համաձայն «Օզոնային շերտի պահպանության մասին» օրենքի 4-րդ հոդվածի՝ հիդրոֆտորածխածինների (կարգավորվող նյութեր) ցանկը հաստատում է ՀՀ կառավարությունը: Կառավարությունն այն հաստատել է 2020 թվականի օգոստոսի 20-ին N1368-Նորոշմամբ (այսուհետ՝ Որոշում):

Համաձայն Եվրասիական տնտեսական հանձնաժողովի կոլեգիայի 2015 թվականի ապրիլի 21-ի «**Ոչ սակագնային կարգավորման միջոցների մասին»** N30 որոշման և Որոշման հավելվածով հաստատված նյութերի ցանկը համարժեք են և ներդաշնակ: Հաշվի առնելով, որ ԵԱՏՄ համապատասխան իրավական ակտում կատարվել են փոփոխություններ, անհրաժեշտություն է ծագել կատարելու համապատասխան փոփոխություններ նաև Որոշման հավելվածում:

1. **Առաջարկվող կարգավորման բնույթը**

«Եվրասիական տնտեսական միության մասին» 2014 թվականի մայիսի 29-ի պայմանագրի 46-րդ հոդվածին և «Երրորդ երկրների առնչությամբ ոչ սակագնային կարգավորման միջոցների մասին» արձանագրությանը («Եվրասիական տնտեսական միության մասին» 2014 թվականի մայիսի 29-ի պայմանագրի 7-րդ հավելված) համապատասխան ոչ սակագնային կարգավորումներն ապահովելու նպատակով անհրաժեշտ է ոլորտը կարգավորող ՀՀ նորմատիվ իրավական ակտերը ներդաշնակեցնել ԵՏՄ համապատասխան իրավական ակտերի հետ: Կառավարության որոշման նախագծով առաջարկվում է խմբագրել գործող հավելվածը՝ ԱՏԳ ԱԱ ծածկագրերը համապատասխանեցնելով ԵՏՄ ԱՏԳ ԱԱ ծածկագրերին։

1. **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է շրջակա միջավայրի նախարարության կողմից:

1. **Ակնկալվող արդյունքը**

Նախագծի ընդունմամբ ՀՀ կառավարության 2020 թվականի օգոստոսի 20-ի N 1368-Ն որոշման հավելվածի ցանկում նշված ԱՏԳ ԱԱ ծածկագրերը կհամապատասխանեցվեն ԵՏՄ ԱՏԳ ԱԱ ծածկագրերին՝ ապահովելով գործող ոլորտային ներպետական օրենսդրության և միջազգային պարտավորությունների ներդաշնակությունը և իրավակարգավորումների արդյունավետությունը:

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

«Հայաստանի Հանրապետության կառավարության 2020 թվականի օգոստոսի 20-ին N1368-Նորոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ լրացուցիչ ֆինանսական միջոցների անհրաժեշտություն չկա և պետական բյուջեի եկամուտներում և ծախսերում փոփոխություններ չեն նախատեսվում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

«Հայաստանի Հանրապետության կառավարության 2020 թվականի օգոստոսի 20-ին N1368-Ն որոշման մեջ փոփոխություններ կատարելու մասին» Կառավարության որոշման նախագծի մշակումը բխում է Կառավարության 2021-2026թթ. ծրագրի շրջակա միջավայրի կառավարման առաջնահերթ ուղղություններից (4.10-րդ մասի առաջնահերթ ուղղություններ՝ 11-րդ և 19-րդ պարբերություններ)

* մթնոլորտային օդի պահպանության քաղաքականության մշակումը` ուղղված արտանետումների նվազեցմանն ու սահմանափակմանը,
* շրջակա միջավայրի կառավարման ոլորտում գործող միջազգային կառույցների հետ շարունակական համագործակցությունը, նոր նախաձեռնություններին մասնակցությունը։